  Майя Бывальцева Сарапулысь тӧрлыкъёслы карез сӧсыръёслэн куронъёссыя тупатыны ужрандалыкъя ӵектонъёс сётозы. Карысь сӧсыръёслэн огазеяськонъёссылэн ыстэм муртъёсынызы пумиськылэмзы бере, сыӵе пуктэт кутӥзы Россиысь калык фронтлэн улосвыл ёзысьтыз активистъёс, ивортэ огазеяськонлэн пресс-службаез. Тужгес сюлмаськытэ эмъюрттэтлэн ӟечлыкез. Ляб тазалыко нылпиослэн анайёссы ӝожтӥськизы капчиятонъёсъя эмъюмъес но протезъёс басьтон ласянь шугъяськонъёс пумысен. Со сяна, эмъюртъёсын ужасьёс сӧсыръёсын вераськыны уг быгато, сюбег ӧръёсъя ӧнерчиос уг тырмо, стационаръёсын койкаослэсь лыдзэс кулэсто, соин валче, эмъяськыны шедьыны уг луы. Анайёсты сюлмаськыто Южный микрорайонысь нылпи поликлиникаын мынӥсь выльдӥськонъёс но. Тазалыкез утён удысэн герӟаськем вань юанъёсты но ӵектонъёсты активистъёс кар тӧрлыкъёслы но элькун ведомствоослы сётыны малпало. Кызьы вераз калык фронтлэн улосвыл штабезлэн ёзчиез Алексей Серебренников, ужанрадлыке пыртэмын луозы эм удысъя, ужъюртъёс азе пандусъёс лэсьтонъя, сӧсыръёсты уже интыянъя, шутэтскыны но физкультураен вырыны луонлыкъёс кылдытонъя, мерлык улонэ кысконъя но реабилитацияя ужпумъёсын герӟаськем ӵектонъёс. Тегъёс: Сарапул сӧсыръёс  